Ransom

Ruby Saw

Ruby Saw

Ransom
Sorsok 10.

© Ruby Saw © Book Dreams Kiadó

Minden jog fenntartva!

Szerkesztő: Fáy Linett

Borítóterv: Zsigmond-Bárdos Melinda

Kép forrása: Freepik

Megbízott kiadó: Book Dreams Kiadó

Elérhetőségek:

info@bookdreams.hu • www.bookdreams.hu

facebook.com/bookdreamskiado

instagram.com/bookdreamskiado

ISBN E-pub: 978-963-586-114-9

ISBN Mobi: 978-963-586-115-6

Book Dreams Kiadó

2022

Tracklist:

Ransom lejátszási listája:

AC/DC - Thunderstruck

Creedence Clearwater Revival - Fortunate Son

Johnny Cash - Hurt

No Doubt - Don't Speak

Ram Jam - Black Betty

Soundgarden - Black Hole Sun

The Cranberries - Zombie

The HU - Wolf Totem

Twisted Sister - We're Not Gonna Take It

"A nagymamám mindig azt mondta, mutassam erősnek magam, akkor is, ha annyira fáj, hogy legszívesebben ordítani tudnék a kíntól. Azt hiszem, sikerrel jártam a kérését illetően.„

Ransom

Nem mindegy, hogy kibírjuk a fájdalmat, vagy cipeljük magunkkal.

– Az élet csak átmeneti, ne vedd olyan komolyan – mosolyodott el nagymamám. – Ransom, te jó gyerek vagy, ne hagyd, hogy elnyeljen a világ. Küzdj! Tele van jósággal a szíved, olyan vagy, mint édesanyád.

Ezek voltak hozzám az utolsó szavai, mielőtt bevitték a kórházba. Soha többé nem láttam.

Az életem nem volt könnyű, nem voltak szüleim, csak én, meg a nagyi. Édesanyám belehalt a szülés utáni komplikációkba, apám meg sosem volt. Róla nem tudok semmit, de nem is érdekelt. Aki lemond a gyermekéről, az nem férfi a szememben, sőt, nem is ember.

Az anyai nagymamám vett magához. Erején felül nevelt fel, próbált formálni, felkészíteni az életre. Sokáig nem értettem, miért ő a gyámom, miért nincsenek szüleim, mert hát az iskolai felkészítőben azt láttam, hogy anyukák és, vagy apukák hozzák-viszik a gyerekeket. Engem pedig a nagyi kísért. Egy gyerek azonnal a legrosszabbra gondol, bármi is történjen. Legyen az egy kis dolog, vagy éppen olyan komoly kérdés, mint ami engem is foglalkoztatott:

Hol vannak a szüleim?

Tisztán emlékszem arra a napra, amikor megkérdeztem az egyik csoporttársamat, hogy engem miért a nagyi hord foglalkozásra. Így visszagondolva hülyeség volt, de a gyermeki szív teljesen másképp működik. Tele van ártatlansággal, kérdésekkel és határtalan őszinteséggel.

– Értem miért nem nem jön sosem az anyukám? – ácsorogtam a pólóm szélét gyűrögetve az öltözőszekrények előtt.